section_heading: Radnja
paragraph_text: Tony se nastavlja viđati s Gloriom Trillo, čak i kad se njezino hirovito ponašanje nastavlja. Ona mu se ispriča na parkiralištu ureda Jennifer Melfi, ali je Tony podsjeti, da je ona muškarac "[on] joj ne bi trebao reći gdje bi sada bila". Gloria se ispriča i želi da veza profunkcionira, ali Tony želi razmisliti. Kad on to spomene dr. Melfi, ona mu opet kaže kako je Gloria iznimno slična njegovoj majci, Liviji, iako on tvrdi kako ne vidi sličnosti. Melfi zatim kaže Tonyju da ga Gloria voli i da ima iskustva s neuspjelim vezama o kojima Melfi ne može razgovarati. Tony odlučuje vezi pružiti drugu šansu, ali nakon što se Gloria iskali na Tonyju nakon što je pronašla probušene automobilske gume, te odvozi Carmelu kući iz Globe Motorsa nakon što je Carmela svratila u podružnicu Mercedes-Benza na servis, on okončava vezu. Tijekom mučne svađe s Gloriom, ona mu se naruga, "Jadan ti", i da bi trebao "...sjesti straga kao mutavac". To su fraze koje je i Livia nekoliko puta uputila Tonyju, a on iznenada shvaća da je ona baš kao i njegova majka ("Poznavao sam te svoj cijeli jebeni život."). Nakon što je pošao prema vratima, Gloria zaprijeti da će, ako ode, Carmeli i njegovoj obitelji reći za njihovu aferu. Tony je u bijesu ošamari. Ona uzvraća i on je počne daviti. Ona ga počne moliti da je ubije, ali on samo ode. Sljedećeg dana, Patsy Parisi odlazi na pokusnu vožnju u Mercedesu s Gloriom. Nakon što Patsy zaustavi auto, Gloria se zabrine i zaprijeti da će pozvati policiju. Patsy zatim zaprijeti Gloriji pištoljem ako se ponovno približi Tonyju Sopranu ili pokuša kontaktirati njega ili njegovu obitelj, te da će biti on, ne Tony, koji će je ubiti. Zatim izlazi iz Mercedesa i odlazi u svojem Cadillacu, ostavivši Gloriu potresenu.